Josep Vidal de fadrí.\nAmb la guerra fou nomenat secretari d'organització de milícies en el Comitè Local de Milícies Antifeixistes. La seva feina era la de coordinar les activitats dels voluntaris que s'allistaven per a participar al front d'Aragó, incorporant-se al batalló Lenin, sota la direcció de Josep Rovira, Manuel Grossi i Jordi Arquer. A les darreries del 1936 deixa l’activitat de reclutament per marxar al front on s’incorpora com a sergent de la 29ª Divisió formada en la seva totalitat per militants del POUM.\nAssabentat de la campanya de difamació que s’estén sobre el POUM, amb altres companys de la Divisió, se'n va a Barcelona a veure l'Andreu Nin. Intuint el que anava a passar li proposen de portar-lo fins a la frontera per fugir. La negativa de Nin va ser contundent, malgrat ser conscient que quedar-se en aquelles circumstàncies podia costar-li la vida, va negar-se a fugir perquè això hauria contribuït a donar arguments als qui volien calumniar-lo.\nJunt amb els milers de republicans espanyols en acabar la guerra, Pep Jai empren el llarg camí de la retirada cap a l'exili. En aquest viatge coneix una jove infermera, companya de trajecte, de la qual s'enamora. Camí de França la seva companya decideix quedar-se a treballar a l'hospital de Figueres mentre que en Pep continua la seva marxa fins arribar al camp de concentració de Sant Ciprien d’on pretén tornar a Espanya per saber de la noia que havia deixat a Figueres, però es detingut per la Guàrdia Civil i enviat al camp de Concentració de Sant Marcos a la província de Lleó d’on passarà a fer treballs forçats a Cuelgamuros on s’està construint el “Valle de los Caídos” i finalment es enviat a un batalló disciplinari a l’Àfrica.\nAbans d’acabar-se la segona guerra mundial torna a casa i en la més absoluta clandestinitat es continua movent en la lluita contra el franquisme, participa en la creació del primer front unitari que es creà contra la dictadura franquista, l'Aliança Democràtica, organisme impulsat sobretot per la gent que anava sortint de la Model, on els antics membres del POUM eren majoritaris, com a grup organitzat en la clandestinitat a la província de Tarragona i que s’incorporarà al MSC. Però una delació produeix la detenció de tots els seus companys de lluita que intentaven reorganitzar aquest moviment i es queda sol i desvinculat de cap contacte el Vendrell.\nJosep Vidal amb Fernandez Jurado, Adroer Gironella i altres vells compays del POUM en la tomba de Josep Pané.\nAls anys cinquanta deixa les terres en mans de la família i entra a treballar com a encarregat de la Cooperativa Agrícola del Vendrell, feina que el portarà a conèixer d'una manera més àmplia la problemàtica del mon de pagès i també li servirà de caixa de ressonància per a la difusió de les seves idees sobre la necessitat de la reforma del món camperol que encara arrossegava de la seva antiga militància al BOC. Als anys seixanta patirà un greu accident en caure d'una de les tines de la cooperativa, un accident que li deixarà per sempre més la sordera que el caracteritzà la resta de la seva vida.\nS’incorpora a la mes degana de les societats vendrellenques “La Lira”. Allà participa de manera activa en totes les activitats que si realitzen, des de el cant coral o la Sarsuela, fins a l'actuació teatral. La nova faceta de cantant i d'actor a cops li es recriminada per antics companys que l'acusen d'un cert “entreguisme” o de “col•laboracionisme” amb les autoritats locals, però ell tenia molt clar que aquesta era una de les maneres de sembrar també, entre els nous companys, les idees que sempre havia defensat i defineix a la societat on s’ha integrat com una “petita illa de democràcia”.\nJosep Vidal fent d’actor una obra de Teatre a la Lira Vendrellenca.\nJosep Vidal d’orador en l’acte del Miting de la Llibertat al Palau de Congresos de Barcelona.\nReventós el convencé perquè a les primeres eleccions democràtiques es presentés com a cap de llista per la demarcació de Tarragona. El fet de que en Pep fos l'únic pagès que encapçales una llista tingué el seu ressò mediàtic mes enllà de la seva circumscripció la seva vinculació amb Unió de Pagesos el convertí en el veritable representant de la pagesia catalana a les Corts de Madrid. També en Pep fou el primer casteller que es convertiria en Diputat.\nCom a diputat forma part de la comissió d'agricultura del parlament a la qual dedicà la màxima activitat.\nJosep Vidal i Marta Mata en una conferència.\nEn la legislatura de 1982, en la qual en Pep ja comença a pensar que li ha arribat l'hora de deixar la política parlamentaria, es presentat i elegit com a senador per la seva circumscripció, la de Tarragona juntament amb un altre home del Penedès l'escriptor Carlos Barral. En aquesta etapa ja manifesta, potser de manera subconscient, la voluntat de deixar pas a aquells que vénen al darrera i la necessitat de rejovenir aquesta cambra legislativa. No es en va que sempre que hi va referència ell parla de la “cambra dels jubilats”.\nUn cop acabada la seva vida parlamentaria i integrat al Vendrell altre cop, un grup de persones vinculades per diferents àmbits de la seva vida decidírem fer un acte d'homenatge al que fins llavors havia estat diputat i senador però que sempre havia estat una excel•lent persona i company. Inicialment no es preveia altra cosa que un sopar íntim entre companys però acabà esdevenint una festa per a tota la població del Vendrell.\nJosep Vidal a la Cooperativa del Vendrell.\nAls 69 anys el 15 de novembre de 1986 en Pep Jai vivia -segons les seves paraules- un dels dies mes emotius de la seva vida, no tant pel que representava de reconeixement a la seva persona sinó pel que representava de reconeixement a aquells qui com ell sempre havien estat en la lluita per la igualtat i la solidaritat entre les persones. La Lira Vendrellenca -la societat de la qual en Pep n'era soci honorari, els seus estimats castellers els Nens del Vendrell, els Pastorets del Vendrell amb els quals havia participat i quasi be totes les entitats de la vila s'aplegaren per a retre homenatge a aquella persona que sempre havien trobat disposada per a donar “un cop de ma”. A la plaça es feren castells amb un Pep integrat a la pinya. Al casal del Pardo una exposició sobre la seva vida i al vespre l'acte públic de reconeixement al Teatre de La Lira amb la participació de la màxima representació del seu partit el PSC en Joan Raventós i Raimon Obiols, el líder de la Unió de Pagesos, Pep Riera, el llavors ministre de Defensa Narcís Serra i el ministre d'Agricultura Carlos Romero que li lliurà la condecoració de l'Encomienda de San Isidro. Mai el Teatre de la lira havia estat tant ple prop d'un miler de vendrellencs s'aplegaren per a fer sentir l'escalf de la seva simpatia a un home honest i senzill del que sabien que si havien de trucar per alguna raó a la seva porta mai serien desatesos.\nDissortadament pocs anys després, el 4 de juliol del 1989, la malmesa salut d'en Josep Vidal Riembau, Pep Jai li passava la factura definitiva i tota aquella munió de gent tornaria a retrobar-se per acomiadar de manera definitiva al vell lluitador pagès, a aquell home del camp a qui no li queien be ni les corbates ni les americanes ni les medalles, aquell home que sempre s'havia sentit molt millor amb la faixa i les espardenyes.


Advocats denúncien la LOMLOE davant el Parlament Europeu — Fundació Episteme\nInici Notícies Actualitat Advocats denúncien la LOMLOE davant el Parlament Europeu\nLa Comisión Jurídica Nacional por la Libertad de Educación, grup de professionals del Dret entorn del qual es reuneixen diverses institucions educatives, va presentar davant la Comissió de Peticions del Parlament Europeu, una Petició per la qual se sol·licita l’empara de les institucions comunitàries enfront de la violació de drets fonamentals i els atacs a la Llibertat d’Educació provocats per la recentment aprovada Llei Celaá.\nLa Comissió Jurídica va denunciar “la precipitada manera d’aprovació de la LOMLOE, tramitada sota situació de pandèmia, i amb el rebuig del govern i aﬁns, al fet que els agents educatius intervinguessin en la tramitació de la proposició de llei”.\nEn el seu escrit davant el Parlament Europeu, registrat per aquesta cambra el passat 28 de gener, va denunciar, entre altres, la violació dels articles 14 de la Carta dels Drets Fonamentals de la Unió Europea i 27 de la Constitució Espanyola, que protegeixen la llibertat d’educació i d’ensenyament. En particular, la llibertat dels pares al fet que els seus fills puguin rebre una educació conforme a les seves conviccions religioses, filosòfiques i pedagògiques.\nEn particular, la llibertat dels pares al fet que els seus fills puguin rebre una educació conforme a les seves conviccions religioses, filosòfiques i pedagògiques\nSegóns denuncien: “La LOMLOE violenta els més elementals principis de llibertat i d’igualtat de drets entre famílies i alumnes”. En concret, la Comisión va posar l’accent en sis aspectes bàsics que, sota el seu criteri, vulneren la normativa comunitària o nacional.\nEn aquest sentit, la Comisión Jurídica “treballa perquè la vulneració de Drets Fonamentals rebi l’oportuna resposta política des del Parlament Europeu i s’obrin vies d’intervenció perquè les institucions comunitàries protegeixin jurídicament els drets essencials de tantes famílies que han estat vulnerats”.\nSe sumen, d’aquesta manera, a Mas Plurales, la plataforma que també va demanar empara a l’Eurocambra per considerar la Llei Celaá contrària a la Constitució i va emprendre una campanya de recollida de signatures per aturar-la.


Aquest estiu es podrà veure un eclipsi total de Lluna\nEl calendari astronòmic de l'estiu vindrà marcat, també, pels Perseids\nLluna creixent vista des de Vic el dia del solstici d'estiu, el 21 de juny EMILI VILAMALA\nBarcelonaEl calendari astronòmic de l'estiu d'enguany té dues cites importants. D'una banda, l'eclipsi total de lluna que hi haurà el 27 de juliol i que es podrà veure des de tot el país. Començarà a les 19.15 h, abans que la Lluna surti per l'horitzó. A les 22.22 h serà el moment màxim, i finalitzarà a la 01.29 h. La Lluna no serà gaire alta al llarg de tot l'eclipsi i, de fet, quan surti per l'horitzó ja ho farà parcialment eclipsada.\nL'altre moment en què serà imprescindible observar el cel de nit és durant les Llàgrimes de Sant Llorenç, la pluja d'estels més mediàtica de l'any. Els Perseids (l'altre nom amb què es coneix el fenomen) ja es podran començar a veure el 18 de juliol, i es podrà fer fins al 25 d'agost. Ara bé, el moment àlgid serà la matinada del 13 d'agost. Coincidirà, gairebé, amb la lluna nova que hi haurà hagut tres dies abans, de manera que la foscor facilitarà veure la pluja d'estels.\nLes llunes plenes d'aquests pròxims tres mesos seran els dies 28 de juny, 27 de juliol i 25 d'agost. De fet, la del 27 de juliol coincidirà amb l'eclipsi total de lluna.\nI si el que us agrada més són els eclipsis de sol, aquest estiu podreu veure'n un de parcial al nord d'Europa. Es podrà observar des de països com Islàndia, Noruega, bona part de Suècia, Finlàndia i Estònia. En canvi, des de Catalunya no es podrà veure. Serà l'11 d'agost al matí.\nEsquema del moment en què s'observarà l'eclipsi parcial de Sol al nord d'Europa el dia 11 d'agost A. T. Sinclair - NASA\ncalendari astronomia Eclipsi de lluna perseids


Dins el marc del programa "Un passeig per l'arqueologia" del Departament de Cultura i Patrimoni del Consell de Mallorca, el Museu de Pollença ha organitzat unes activitats per tal de donar a conèixer el jaciment de Bóquer. Una visita guiada i teatralitzada per...\nL'any passat ja es va intenta pero només pogué arribar fins a l'indret on la propietèria de Ternelles hi té col·locada una barrera. Enguany la Plataforma ha tramitat tots els permisos que l'any passat s'esgrimiren com a necessaris per poder...\nEn el marc de la campanya Volem Veure TV3!! , els Joves d'Esquerra Nacionalista i el PSM-Entesa Nacionalista participaran, el divendres 11 de setembre a les 17 h, en la manifestació de la Diada Nacional de Catalunya. Amb una gran pancarta es...\nDissabte passat es va dur a terme l'excursió reivindicativa organitzada per la Plataforma Pro Camins Públics Oberts que reivindica el lliure pas pel Camí del Coll de Síller que va del Moll a Cala Sant Vicenç. Es va reunir un grup d'aproximadament...\nLa Pataforma Pro Camins Públics Oberts ens fa arribar aquesta convocatória per a una excursió reivindicativa de Gommar a Cala Carbó pel coll de Síller, a la que donam suport. Mapa sobre GoogleMaps de l'itinerari de...\nQue passa amb TV3 ?\nVos adjuntam dos enllaços perquè pogueu veure el resum de les intervencions de Maties Salom i Damià Perelló a la taula rodona organitzada pels JEN-PSM sota el títol "Què passa amb TV3?". Molt...\nAhir va saltar la notícia i avui ho publiquen els diaris. Ara l'Ajuntament ha de fer les passes que calguin per fer l'accés efectiu. Diari de Balears 2/07/2009 Ho dicta el Suprem en una sentència ferma que no admet cap recurs per...\nArticle d'opinió d'Antoni Alorda, membre de l'Executiva del PSM-EN i diputat del BLOC-PSM-Verds, publicat al diari Última Hora, deixan les coses en els seus justos termes....\nCAMINS La Plataforma pels Camins Públics Oberts ens fa arribar aquest comunicat que penjam aquí per donar-li difussió. TDT I TV3 Com sabeu aviat arribarà la TDT que permetrà la recepció de més canals de ...\nA nivell espanyol el PP va esser el partit més votat. A Balears els resultats foren els següents, comparats amb les del 2004: Candidatures Vots 2009 Vots 2004 Candidaturas PP 112.191 43,81% 121.587 46,57% PP PSOE 98.540 38,48% 101.212 38,76%...


Notícies :: Notes de premsa :: El conseller Vila signa el pla de treball 2015-2020, que preveu invertir 2.7 MEUR per impulsar la custòdia del territori a Catalunya\nEl conseller Vila signa el pla de treball 2015-2020, que preveu invertir 2.7 MEUR per impulsar la custòdia del territori a Catalunya\nDimecres 3\tJuny 2015 - 10:48\n- Se centrarà en intensificar l’aliança i la concertació públic-privada, desenvolupar accions marc de promoció, suport i impuls de la custòdia i afavorir les bones pràctiques i la qualitat.\n- Des de la creació de la Xarxa de Custòdia del Territori la Generalitat hi ha col·laborat a través de diferents projectes i iniciatives, invertint-hi prop d’1,8 milions d’euros.\nEl conseller de Territori i Sostenibilitat, Santi Vila, i la presidenta de la Xarxa de Custòdia del Territori (xct), Montserrat Barniol, van signar ahir la tarda el pla de treball 2015-2020 per a la custòdia del territori a Catalunya. El document mostra el compromís de la Generalitat de seguir treballant per a la promoció i la consolidació de les polítiques a favor de la biodiversitat i del patrimoni natural, un cop acabat l’anterior pla de treball (2011-2014). Per fer-ho, té previst destinar-hi 2,7 MEUR en sis anys. Dues terceres parts correspondran a subvencions per a la contractació de tècnics experts i la resta, a l’assignació anual establerta en el conveni de col·laboració amb la Xarxa de Custòdia del Territori (XCT).\nEl pla consta de 3 objectius específics i 10 accions operatives, centrades en intensificar l’aliança i la concertació públic-privada, desenvolupar accions marc de promoció, suport i impuls de la custòdia i afavorir les bones pràctiques i la qualitat en la custòdia del territori.\nPer impulsar la concertació entre els sectors públic i privat, es treballarà per desenvolupar mesures contractuals de dret civil que facilitin l’establiment d’acords de custòdia, es desenvoluparà la figura d’entitat de custòdia com a gestora de finques de titularitat pública, i s’afavorirà la presència d’organitzacions de custòdia en òrgans consultius i de participació del Govern. També s’analitzarà la possibilitat d’aplicar mesures fiscals i econòmiques que afavoreixin aquesta activitat. En concret, possibles desgravacions i incentius per als propietaris de finques amb acords i l’estudi d’instruments financers públics de suport. A més, es fomentarà l’actuació dels ens locals com a entitats de custòdia.\nEl text signat ahir la tarda està orientat, a més, a afavorir la contribució de la XCT en el procés d’elaboració de la Llei de la Biodiversitat i el Patrimoni Natural, a promocionar l’economia verda, i a augmentar la implicació ciutadana amb la natura i l’abast territorial de la custòdia al nostre país.\nLa custòdia del territori i la xct\nLa custòdia del territori s’entén com una filosofia per facilitar les iniciatives voluntàries de conservació de la natura, el paisatge i el patrimoni cultural en finques privades i municipals. Són iniciatives en què una entitat de custòdia assessora al propietari per fer una gestió de la seva finca orientada a la conservació dels seus valors i recursos.\nLa Xarxa de Custòdia del Territori (XCT) és una organització sense ànim de lucre constituïda per entitats, institucions i persones que volen impulsar el desenvolupament i l’ús de la custòdia del territori al nostre país. La xct creu en la necessitat i en l’oportunitat de capacitar la societat civil perquè pugui tenir un paper actiu i directe en la conservació del territori.\nLa xct està registrada a Catalunya i es va constituir el març de 2003 a Vic, on té la seu. A més, la xct és una entitat declarada d’utilitat pública (ordre INT/3558/2006 del 26 d'octubre).\nPersona de contacte: Sandra Carrera, scarrera@custodiaterritori.org - 93 886 61 35 o 605.56.11.37\nMés, sobre...: xct , custodia del territori , pla de treball de legislatura , impuls , dgpa , generalitat de catalunya , conseller


Els delictes van disminuir a Roses durant l’estiu — Ajuntament de Roses\nEls delictes van disminuir a Roses durant l’estiu\nEls delictes van disminuir a Roses durant l’estiu La Junta Local de Seguretat celebrada la tarda d’ahir a Roses va passar balanç a les actuacions i resultats assolits pels cossos policials de Policia Local, Mossos d’Esquadra, Guàrdia Civil i Policia Nacional durant el període d’estiu (de l’1 de juny al 30 de setembre) al municipi. El clar descens en el nombre de delictes i faltes comptabilitzats (d’un 11,5%), així com l’exitosa resolució dels dos casos de robatori amb violència perpetrats a la població durant l’estiu, fan parlar d’una valoració molt positiva de la temporada. http://www.roses.cat/noticies/historic/els-delictes-van-disminuir-a-roses-durant-laestiu http://www.roses.cat/@@site-logo/escut.png\nLa Junta Local de Seguretat celebrada la tarda d’ahir a Roses va passar balanç a les actuacions i resultats assolits pels cossos policials de Policia Local, Mossos d’Esquadra, Guàrdia Civil i Policia Nacional durant el període d’estiu (de l’1 de juny al 30 de setembre) al municipi. El clar descens en el nombre de delictes i faltes comptabilitzats (d’un 11,5%), així com l’exitosa resolució dels dos casos de robatori amb violència perpetrats a la població durant l’estiu, fan parlar d’una valoració molt positiva de la temporada.\n03/10/2012 00:00 - Departament de Comunicació i Premsa\nUna primera dada molt positiva extreta de la reunió d’ahir és que, mentre les avaluacions de les darreres Juntes de Seguretat indicaven que la tipologia i nombre d’incidències es mantenien a Roses en els mateixos índexs que en anys anteriors, aquest estiu s’ha constatat un clar descens dels actes delictius, passant dels 1.092 produïts entre l’1 de juny i el 30 de setembre de 2011, als 966 comptabilitzats durant el mateix període d’enguany, xifres que representen un descens de l’11,5%. Concretament, en l’apartat de delictes contra el patrimoni, aquests han disminuït un 12,9 %, mentre que les faltes ho han fet un 5,3% i els delictes un 15,8%.\nUna altra valoració molt positiva és que els dos robatoris violents perpetrats al municipi, un d’ells al juny i l’altre al setembre, han estat exitosament resolts, amb la detenció dels presumptes autors dels fets. En el primer dels casos, en el robatori amb intimidació del mes de juny a la urbanització de Mas Fumats, la detenció es va produir el passat mes de setembre, mentre que en el recent cas ocorregut a la urbanització de Mas Mates, la detenció va tenir lloc als 20 minuts d’haver-se comès el robatori.\nEntre les actuacions realitzades durant l’estiu destaquen també els nombrosos dispositius contra la pràctica de la venda il·legal en el municipi, amb un resultat de 132 actes obertes, i 2,8 tones de material decomissat. Enguany, s’han tornat a intensificar les actuacions coordinades entre els diferents cossos policials, arribant a comptar en diverses ocasions amb la participació del Servei Subaquàtic de Sabadell dels Mossos d’Esquadra. Les quatre policies (Policia Local, Mossos d’Esquadra, Guàrdia Civil i Policia Nacional), van col·laborar també en l’actuació de detecció de massatgistes il·legals a les platges del municipi.\nDurant la reunió celebrada ahir es van fixar també els serveis a intensifiar durant els propers mesos, com la potenciació de la policia de proximitat, i molt concretament el reforç de la vigilància a les urbanitzacions del municipi, també per part del servei Albatros (patrulles mixtes entre Policia Local i Mossos d’Esquadra).\nPer part de la Policia Local, els controls de vehicles, motocicletes i ciclomotors, així com els tests d’alcoholèmia i drogotest entre els conductors, seran altres dels serveis que s’intensificaran en les properes setmanes, amb l’objectiu d’incidir a un altre dels objectius marcats ahir: la reducció de l’accidentabilitat i una major conscienciació en la millora de la disciplina viària.\nEn aquest apartat, es dóna el cas que durant la temporada d’estiu, i per primera vegada, han estat més nombroses les denúncies administratives imposades per la Policia Local per conducció sota els efectes d’estupefaents (10 denúncies), que per alcohol (8 denúncies), fet que constata un canvi de tendència en el consum de substàncies que afecten a la conducció.\nUn cop realitzada la Junta, el regidor de Seguretat Ciutadana de Roses, Àngel Tarrero, s’ha mostrat molt satisfet pels resultats presentats ahir i felicita, un cop més, la tasca de tots els agents i cossos que treballen a la població. En aquesta ocasió, a més, ha volgut destacar l’actuació de Mossos d’Esquadra, per la contundent resposta en els casos de robatori amb violència. El regidor apunta que, "com és normal, aquest tipus de delictes són els que més alarma social i preocupació generen entre la ciutadania. En aquests casos, una eficaç resposta policial, com la realitzada pels Mossos amb la detenció dels presumptes autors dels robatoris, són la millor garantia per tranquil·litzar la població i mantenir el benestar de la ciutadania en matèria de seguretat".\nLa Junta Local de Seguretat de Roses celebrada ahir, presidida per l’alcalde, Carles Pàramo, va comptar amb l’assistència del delegat del Govern a Girona, Eudald Casadesús, del regidor de Seguretat Ciutadana de Roses, Àngel Tarrero, del delegat d’Interior a Girona, Albert Ballesta, a més de representantants de la Policia Local de Roses, Mossos d’Esquadra, Guàrdia Civil i Policia Nacional.


Sobre l'estudi El rendiment acadèmic de l'alumnat de primer curs de Dret de la Universitat de Barcelona\nMax Turull Rubinat - Vicedegà d'Ordenació Acadèmica de la Facultat de Dret de la UB\nHa plogut força des que vam elaborar l'estudi El rendiment acadèmic de l'alumnat de primer curs de Dret de la Universitat de Barcelona. El treball, que va tenir ajudes de MQD, del PMID-UB i, sobretot, d'AQU Catalunya, es basava en dades acadèmiques dels estudiants de primer curs de Dret el 2007-2008. Es tractava, per tant, d'estudiants dels últims anys de "l'era llicenciatura", alhora que l'EEES i els nous graus ja es veien clarament a l'horitzó. Quan el treball s'ha publicat, els graus ja són una realitat (el curs 2009-2010 s'implantava el primer curs del grau en Dret a la UB i a la majoria d'universitats públiques catalanes) i les llicenciatures i diplomatures han entrat en extinció.\nCreiem que això no treu valor a l'estudi, sinó al contrari: aviat estarem en disposició de comparar —i no és pas poc important— el comportament acadèmic en sentit ampli dels estudiants de primer curs de Dret a llicenciatures i a graus. D'altra banda, els estudiants de primer curs són estudiants que, en la seva immensa majoria, accedeixen per primera vegada al sistema universitari, i molts dels problemes que es troben són els mateixos ara que fa cinc anys, rebin el nom que rebin els títols que estudien.\nEl treball té algunes particularitats que ara volem remarcar. Per començar, que es tracta de diferents treballs en un de sol. Hi trobem dades descriptives i analítiques típiques sobre rendiment acadèmic (molt detallades per assignatures, grups, metodologia, etc.), però també hi trobem un "subestudi" sobre absentisme a classe, i encara un altre, més petit certament, sobre abandonament. Aquests dos últims van ser elaborats —i vet aquí el que també considerem rellevant— després d'entrevistar telefònicament tots els estudiants de primer curs, és a dir, més de 600 individus.\nL'elaboració de la recerca es va veure facilitada perquè tenia un caràcter institucional, ja que era impulsada des del mateix govern de la Facultat de Dret. Això, evidentment, facilitava l'accés a les dades i la disposició de recursos materials i humans. En aquesta línia, també va ser clau el suport i l'assessorament d'AQU Catalunya, en la figura de Sebastián Rodríguez. Això últim va mitigar considerablement el principal problema que vam tenir per elaborar el treball: la manca d'un model metodològic que ens servís de guia. Després de revisar part de la bibliografia existent sobre el tema, no vam saber trobar altres estudis que pretenguessin abordar la qüestió com nosaltres ho volíem fer. I què volíem fer?\nL'objectiu central de l'estudi no era constatar que hi ha un problema de rendiment acadèmic, ni tan sols es tractava només de quantificar-lo. Preteníem una primera aproximació a la complexitat de factors causals que incideixen en el rendiment acadèmic dels estudiants de primer curs. L'estudi ha vinculat el rendiment acadèmic a un seguit de variables: metodologia docent, absentisme a classe, simultaneïtat d'estudis i activitat laboral, condicions i sistema d'accés a la universitat i, finalment, normatives de permanència a la universitat. Creiem que analitzar i valorar conjuntament aquest engranatge és una de les virtuts de l'estudi.\nNo obstant això, com dèiem, cal aprofundir amb nous estudis en la complexa problemàtica del rendiment acadèmic, però cal fer-ho d'una manera integral i amb visió de conjunt. Una determinació rigorosa de les diferents variables que incideixen en els resultats acadèmics dels estudiants és absolutament imprescindible per dissenyar i implantar polítiques acadèmiques que millorin la qualitat de la docència i, conseqüentment, el rendiment dels estudiants.\nA la Facultat de Dret de la UB, l'estudi que ara presentem ens ha servit, com a mínim, per a dues coses. La primera, per impulsar, com ho estem fent, nous estudis en aquesta línia, però amb un disseny encara més acurat i madur. I sobretot ens ha servit —i esperem que també sigui així en altres facultats— per dissenyar una autèntica política academicodocent que contingui accions directament adreçades a resoldre els problemes d'índole i naturalesa molt diversa que incideixen en la millora del rendiment acadèmic dels estudiants de primer curs. De fet, en la sisena edició del Congrés Internacional sobre Docència Universitària i Innovació (VI CIDUI), que va tenir lloc a Barcelona el passat mes de juny de 2010, ja hem avançat les línies principals d'aquesta nova política acadèmica a què fèiem referència.


POLÍTICA - 08/12/2018 17:14 / Redacció\nAnem pel bon camí: Una arrimadas embogida diu això del tall dels CDR a l'AP-7\nL'acció dels CDR tallant l'AP-7 a l'alçada de l'Ampolla està aconseguint el seu objectiu provocant grans retencions de trànsit. Mentre els CDR animen a la població a unir-se al tall, la dirigent de Ciudadanos, Inés Arrimadas, ja està embogint veient l'èxit de la convocatòria. Les seves paraules a Twitter demostren el seu nivell de ràbia i la bona feina dels CDR.\nTal com vàrem (VEURE AQUÍ), els CDR ja han enviat instruccions al poble per tal d'animar a la ciutadania a participar del tall de l'AP-7 a l'alçada de l'Ampolla. L'acció pacífica dels CDR, com hem pogut (VEURE AQUÍ), ha tingut la resposta violenta de l'espanyolada que ha intentat aixecar el tall de forma infructuosa. Ara, qui s'acaba d'unir als violents que volien aixecar el tall ha estat la dirigent de Ciudadanos, Inés Arrimadas.\nA través d'una piulada, Arrimadas ha criticat al President Torra per estar "creando otro chiringuito para su república imaginaria" (en referència al Consell de la República). També ha tingut paraules d'odi cap als CDR, als que ha acusat de "campar a sus anchas, boicoteando a los ciudadanos y cometiendo actos violentos".\nParaules clau: ARRIMADAS EMBOGIDA TALL CDR AP7


ONLINE - Repensem els processos d’intervenció en Treball Social | TSCAT\nInici: 16 novembre 2021\nFi: 14 desembre 2021\nHorari: sessions: 16 a 20 hores i de 16 a 19 hores\nDates: 16, 23 i 30 de novembre i 14 de desembre de 2021\nLes sessions de 3 hores: 16 de novembre i 14 de desembre, l'horari serà de 16 a 19 hores\nLes sessions de 4 hores: 23 i 30 de novembre, l'horari serà de 16 a 20 hores\nOferir una perspectiva actualitzada de les eines conceptuals i metodològiques per a la intervenció individual i familiar.\nAdquirir un ventall més ampli de possibilitats tècniques per a l’actuació.\nIdentificar les orientacions que millor s’ajusten a la realitat quotidiana de cada professional.\nAplicar una mirada crítica respecte al posicionament i l’acció dins el marc de treball.\nReflexionar al voltant dels nous escenaris sobre els quals es desenvolupa la intervenció en Treball Social.\nBloc 1. Revisió conceptual i metodològica.\nPerspectives d’intervenció en treball social\nModels i lògiques d’actuació professional.\nEl diagnòstic social.\nEl pla de treball.\nBloc 2. Aportacions de noves eines per als processos d’acompanyament.\nEls col·loquis familiars.\nExposicions per part dels docents.\nExercicis individuals i en grup.\nPosada en pràctica de les eines aportades en contextos reals.\nDiscussió i debat\nEl curs es distribueix en:\n-Sessions sincròniques de caire conceptual, conduïdes pels docents, dins de l'espai virtual del TSCAT ( dates marcades en groc)\n-Espais de treball autònom de l’alumnat (dates dins del període marcat en verd).\nAquesta formació té atorgat el Reconeixement d’Interès Sanitari amb número de registre 9002S/218/2021 i data 23 d'octubre de 2021\nTreballador Social i sociòleg. Doctor en Educació, Societat i Qualitat de Vida per la Universitat de Lleida. Membre del Grup de Recerca en Anàlisi Social i Educativa (GRASE).Investigador postdoctoral a la Universitat de Lleida, on realitzo docència en els graus d'Educació i Treball Social. Les meves línies de recerca es vinculen a l'àmbit dels serveis socials, la salut mental i l'ètica professional. Amb anterioritat he exercit de treballador social en entitats del tercer sector vinculades a la inclusió social i la salut mental.\nTreballadora Social i sociòloga. Doctora en Sociologia. Professora de la Universitat de Lleida, on imparteixo docència en el Grau de Treball Social. Membre del Grup de Recerca en Anàlisi Social i Educativa (GRASE) de la mateixa Universitat.\nHe participat en diversos congressos i seminaris sobre Metodologies d’Intervenció Social. Actualment soc membre de l’Equip de Seguiment-Grup Motos del Projecte d’Implementació del SSM-CAT.\nEls meus interessos versen sobre les desigualtats socials i els processos d’acompanyament, des dels dispositius de Benestar Social.\nAmb anterioritat he exercit de treballadora social en l’àmbit dels Serveis Socials d’Atenció Primària.\nRamon Julià Traveria\nTreballador social i sociòleg. Doctor per la Universitat de Lleida. Membre del Grup de Recerca en Anàlisi Social i Educativa (GRASE). Professor del Grau de Treball social a la Facultat d’Educació, Psicologia i Treball social de la Universitat de Lleida.\nLes meves línies de recerca estan vinculades a l’àmbit dels serveis socials, les migracions i el desenvolupament comunitari.\nHe exercit durant molts anys com a treballador social, educador social, insertor sociolaboral i consultor en diferents àmbits i empreses, sempre des del tercer sector.\nSoc membre fundador de l’ÀGORA del treball social de Lleida.


Com enllaçar la targeta RFID de Wallbox al teu compte - Wallbox Academy\nCom enllaçar la targeta RFID de Wallbox al teu compte myWallbox\nPots enllaçar una targeta RFID de Wallbox al teu compte myWallbox i utilitzar el mètode d’autenticació RFID per a accedir al teu carregador.\nL’autenticació RFID requereix que el carregador tingui accés a Internet per tal de mantenir actualitzada la informació sobre usuaris autoritzats. Tingues en compte que el carregador pot trigar fins a 1 o 2 minuts a actualitzar la informació de l’usuari després d’una modificació a myWallbox.\nAFEGIR O MODIFICAR LA TARGETA RFID DE WALLBOX D’UN USUARI COM A SUPERADMINISTRADOR\nInicia sessió al portal emplenant les teves credencials o registra’t si encara no tens cap compte.\nFes clic a Usuaris i, a continuació, fes clic a l’usuari per al qual necessites editar/afegir la targeta RFID de Wallbox.\nA la pestanya RFID, fes clic als números per editar-los. Introdueix els 17 dígits de la targeta RFID de Wallbox de l’usuari. Pots trobar aquests números a l’extrem inferior esquerre de la targeta.\nFes clic a Desar. Es mostrará el missatge “RFID desat”, i els números de la teva targeta RFID s’hauran canviat correctament. L’usuari podrà autenticar-se al carregador mitjançant la targeta registrada.\nAFEGIR O MODIFICAR LA TEVA PRÒPIA TARGETA RFID DE WALLBOX\nFes clic a la icona Perfil i, a continuació, a Configuració.\nDesplaça’t cap avall fins a la secció RFID . Fes clic als números per editar-los i introdueix els 17 dígits de la teva targeta RFID de Wallbox. Pots trobar aquests números a l’extrem inferior esquerre de la targeta.\nFes clic a Desar. Es mostrará el missatge “RFID desat”, i els números de la teva targeta RFID s’hauran canviat correctament. Ara la teva targeta RFID estarà associada al teu compte i podràs autenticar-te al carregador amb ella.\nCom pots afegir/actualitzar el teu mètode de pagament al portal?\nCom afegir el teu carregador al teu myWallbox account amb el seu codi QR?\nCom activar Dynamic Power Sharing?\nCom puc reiniciar un teu carregador mitjançant l’app mywallbox?\nCom puc desvincular un carregador a través del portal?\nCom crear i assignar una quota de facturació Pay per Month al(s) teu(s) carregador(s)


Aquesta semana s’ha fet un cribatge preventiu amb proves PCR a l’Institut Montbui, en concret als alumnes dels grups que no estan confinats. Durant els darrers dies, tant des dels Departaments d’Educació com el de Salut de la Generalitat s’està treballant de forma coordinada amb diferents institucions com l’Ajuntament montbuienc i els centres educatius, per tal de tenir tota la informació de rastreig i tallar les cadenes de transmissió, acció bàsica per frenar l’expansió del virus.\nL’Ajuntament montbuienc vol transmetre un missatge tranquilitzador, recordant que avui ja s’han començat els cribatges específics per poder detectar casos asimptomàtics de covid19. Des de l’Ajuntament de Santa Margarida de Montbui no es descarta la possibilitat de prendre mesures més restrictives per aturar la propagació del coronavirus.\nTambé es recorda la importància que es respectin les quarentenes de forma estricta. L’Ajuntament montbuienc supervisarà el compliment d’aquestes quarentenes a través dels departaments de Serveis Socials i Policia Local.


Uns vàndals fan destrosses a les trinxeres republicanes de la Guerra Civil de Montgai - Teleponent\nInici Patrimoni Uns vàndals fan destrosses a les trinxeres republicanes de la Guerra Civil...\nL'Ajuntament ha decidit barrar el pas a l'espai recuperat al 2010 pel Memorial Democràtic perquè no està garantida la seguretat dels visitants\nUns vàndals han fet en els darrers dies importants destrosses a les trinxeres republicanes de la Guerra Civil que hi ha a la zona dels Tossals de Montgai (Noguera).\nEls vàndals han fet caure pedres barrant el pas, tant a l’interior de les trinxeres com als nius de tirador i en un refugi antiaeri, on s’ha fet malbé l’entrada i la teulada. L’alcalde Jaume Gilabert ha lamentat aquesta ”desagradable sorpresa” per començar l’any i ha assenyalat que han posat una denuncia als Mossos d’Esquadra per mirar de descobrir qui ha estat el responsable de les destrosses que està convençut que són de ”fer mal per fer mal” i no tenen cap sentit polític. A l’espera de determinar el valor dels desperfectes que amb tota probabilitat ascendiran a alguns centenars d’euros, l’Ajuntament ha decidit tancar el pas als visitants a aquest espai ja que ara com ara no està garantida la integritat de les persones.\nLes destrosses a les trinxeres dels Tossals de Montgai es van fer amb tota probabilitat entre Nadal i Cap d’Any però no va ser fins ahir dimecres que van ser descobertes per l’Ajuntament. Jaume Gilabert ha explicat que es tracta d’un espai que rep centenars de visitants al cap de l’any i que de moment encara no poden fixar una data per recuperar-ho ja que no saben quant els costarà fer-ho i si l’Ajuntament tindrà els mitjans necessaris. Gilabert ha afegit que no tenen cap sospita sobre qui pot haver fet aquestes destrosses, però està convençut que ”no són criatures” perquè els diferents elements que han fet caure són grossos i pesats.\nL’historiador Pol Galitó, responsable de la recuperació d’aquest espai l’any 2010 en el marc del Memorial Democràtic, ha explicat que els danys són quantiosos i que costarà uns quants centenars d’euros restablir tot el que s’ha malmès. Principalment perquè es tracta d’un espai de difícil accés i només s’hi pot treballar de forma manual.\nUn jove de Montgai aficionat a la Guerra Civil, Aaron Pujalt, ha explicat que les trinxeres del Tossal formaven part de la línia republicana que controlava el Cap de Pont de Balaguer. De fet aquestes en concret no van entrar mai en combat però si que van registrar activitat important de soldats del bàndol republicà que hi van fer vida durant més de set mesos, passant-hi el fred de l’hivern i l’estiu. Sortosament, alguns dels elements que recorden el pas d’aquests soldats per les trinxeres no han quedat malmesos, com per exemple una estrella on s’hi pot llegir en castellà i català ‘visca la república espanyola’.\nArticle anterior35 persones han perdut la vida a les carreteres lleidatanes durant 2017\nArticle següentGeneralitat, MNAC i Museu de Lleida recorren al Tribunal Suprem per recuperar les obres de Sixena


Noves formacions gratuïtes per a la inserció laboral al sector industrial manufacturer i de magatzem\nEl Servei d’Inserció Especialitzat d’Àuria Fundació, Punt Formatiu Incorpora, organitza un nou curs sobre el sector industrial manufacturer i de magatzem amb l’objectiu de millorar l’ocupabilitat de les persones que es trobin en situació de vulnerabilitat.\nLa formació, gratuïta, inclou continguts tècnics per millorar la polivalència en les tasques bàsiques d’emmagatzematge, manipulació o preparació de comandes i els certificats de manipulació d’aliments o el de conducció de carretons apiladors. Així mateix contempla continguts per la millora de competències transversals i competències tècniques laborals.\nNou curs d’especialització dels serveis de neteja en espais sociosanitaris\nEl Servei d’Inserció Especialitzat d’Àuria Fundació organitza, a través del Punt Formatiu Incorpora, el nou curs d’especialització dels serveis de neteja en espais públics sociosanitaris amb l’objectiu de millorar l’ocupabilitat de les persones en situació de vulnerabilitat.\nAquest curs va adreçat a persones que es trobin amb dificultats per accedir al mercat laboral ordinari o a altres tipus de formacions.\nPer ampliar informació, s’organitza una sessió informativa pel 27 de febrer, a les 15,30h a la sala d’actes d’Àuria Fundació on s’ampliaran informacions sobre les característiques del mateix. L’inici d’aquesta formació està prevista pel 13 de març i finalitzarà el 14 de juny amb 100 hores de pràctiques incloses, en horari de 9h a 14h.\nCliqueu aquí per realitzar pre inscripció\nCliqueu aquí per ampliar continguts


(Bellver de Cerdanya, Cerdanya)\n42º 20,708'N ; 1º 48,618'E\nEl lloc de Pedra apareix documentat per primera vegada l’any 965 en el testament del comte Sunifred II de Cerdanya. L’església no apareix fins a finals del segle XII quan es saquejada i profanada pels càtars. El bisbe de la Seu va descriure aquest atac amb les següents paraules: “Varen esbotzar l’església de Pedra i dins hi preparaven llur menjar i hi feien foc i molts altres oprobis; pujaren a damunt del baldaquí posant els seus peus damunt dels braços de la creu; s’endugueren un llibre i vuit mesures de blat i farina que eren del capellà”.\nEn 1936, l’església va tornar a ser saquejada i incendiada. Això provocà l’ensorrament de la volta i del mur meridional. No va ser fins l’any 1983 que la Generalitat de Catalunya la va restaurar i un any més tard va ser declarada Monument Històrico-Artístic Nacional.\nEl temple té una nau de planta trapezial, que inicialment estava coberta amb una estructura de fusta. En el segle XII es va substituir la coberta per una volta de pedra, de perfil semicircular.\nPer poder aguantar el pes d’aquesta volta es van reforçar els murs laterals del temple amb arcs formers. Malauradament, només conservem els del costat nord, doncs com ja hem comentat, el mur sud es va ensorrar juntament amb la volta. En la restauració es va optar per tornar a construir una coberta de fusta.\nCoincidint amb la construcció de la volta de pedra, també es va modificar la capçalera, construint un absis semicircular amb dues absidioles semicirculars excavades en el mur a mode de creuer.\nL'absidiola del costat sud va ser totalment reformada. La del costat nord, en canvi, conserva l’arcada pre-absidal apuntada i una finestra d’una sola esqueixada.\nL’absis principal és llis, de planta semicircular. En la part central s’obre una finestra de mig punt i doble esqueixada, que per la part exterior presenta dos arcs en gradació de pedra tosca.\nLa porta d’accés actual s’obre en el mur oest, feta en època barroca.\nAquesta porta va substituir l’original que s’obria en el mur sud i de la que encara es conserven les seves dovelles, tornades a col·locar quan es va reconstruir el mur. Per la part exterior encara es conserva la primera dovella de l'esquerra in situ, doncs aquest fragment de mur no es va ensorrar, en la que hi ha gravada una creu.\nAl damunt de la porta actual hi ha una finestra de mig punt i una esqueixada, feta amb un arc monolític per la part exterior.\nEl mur oest està coronat per un campanar de cadireta de dos ulls, molt modificat al llarg dels segles.\nEn el memorial del bisbe de la Seu que hem comentat abans, on descrivia els desperfectes fets pels homes del vescomte de Castellbó i del comte de Foix, parla d’un baldaquí de fusta i una creu romànics. Malauradament ja no es conserven.\nSi que podem trobar dins del temple el que semblen les restes d'una pila baptismal i una pica d'olis. Malauradament no hem trobat cap informació al voltant d'aquests elements.\nTampoc hem trobat cap dada sobre les esteles funeràries i possibles fragments de sepulcre que trobem distribuïts per la capçalera del temple.


L’Àrea de Joventut de Pals està treballant en la redacció del Pla Local de Joventut 2020-2023, el document que definirà el full de ruta de l’Ajuntament en matèria de joventut per als propers anys. Si vols participar en la definició d’aquest full de ruta, pots contestar aquest formulari.\nEts jove o treballes amb joves? L’Àrea de Joventut de Pals està redactant el Pla Local de Joventut 2020-2023, un document que establirà les principals línies d’actuació de l’Ajuntament destinades al jovent de Pals al llarg dels propers anys. Per tal que el nou Pla s’ajusti a les demandes i necessitats reals dels i les joves palsencs, s’ha creat un formulari per a la recollida d’opinions del propi jovent i també de totes aquelles persones interessades o implicades en el dia a dia d’aquest col·lectiu. Concretament, el qüestionari s’adreça als joves, familiars o agents que treballen amb joves (des de sanitat a serveis socials, passant per policia, etc.). Entre d’altres coses, el formulari aborda qüestions com el grau de coneixement dels enquestats sobre els serveis municipals de joventut, les mancances existents al poble en matèria de joventut o els canals de difusió utilitzats per donar a conèixer els actes i activitats que tenen lloc a Pals. La voluntat de l’Ajuntament és obtenir un retrat fidedigne de la situació del jovent i les seves necessitats de cara al futur proper.\nPodeu contestar el formulari al següent enllaç: https://formulariplj.typeform.com/to/KsKkTr. Totes les aportacions seran benvingudes i contribuiran a fer més fidel i precís el diagnòstic que s’utilitzarà com a marc des del qual pensar les actuacions de futur a incloure el en Pla.


Coneix l’escola – Web Isabel de Villena\nPublished on 18/03/2020 18/03/2022 By Dani Ponsico\nObrim les portes de l’Isabel de Villena.\nDes de fa més de 80 anys, la nostra és una escola oberta al món on eduquem el gust per aprendre des de la llibertat, el respecte i el compromís amb el món. La finalitat és potenciar la curiositat, la participació, l’esperit crític i l’intercanvi d’idees, en un entorn d’aprenentatge col·laboratiu.\nFomentem una educació integral que contempla la vessant acadèmica, social, emocional i humana de l’alumnat.\nSi voleu conèixer l’Escola, podeu demanar una entrevista personal enviant un correu a secretaria@villena.cat o trucant al telèfon 93 371 85 98


Publicat el Dimarts, 30 Mai 2017 08:10\nA continuació la coral «Veus Canores» del Casal de la Gent Gran de Balaguer dirigida per Xavier Pons i Huguet, va oferir un petit concert. Tot seguit, van escoltar la conferència «Els oblits, quan ens hem de començar a preocupar?, a càrrec d’Olga Gelonch, psicòloga experta en neuropsicologia i directora assistencial de NeuroLleida (ASPID). Després, es va projectar el vídeo «Gran Recorregut 2016 i 2017» de l'Oficina Tècnica del Pla d'Inclusió Social de la Noguera. I finalment hi va haver el lliurament dels obsequis de la 12a Trobada de Gent Gran de la Noguera, l'aperitiu i el comiat.\nPer veure'n més fotos visiteu el nostre FACEBOOK


La soca britànica de la Covid-19 augmenta al Vallès i canvia atributs de contacte estret\nCoronavirus. FOTO: Cedida\nper Ferran Mitjà Soto Periodista 22 de febrer de 2021\nEl Departament de Salut de la Generalitat ha detectat un augment dels casos de Covid-19 amb la variant de la soca britànic al Vallès Occidental i al Vallès Oriental. El TOT Sant Cugat ha confirmat que els rastrejadors que s'encarreguen de l'àrea territorial 'Vallès', que compren els dos vallesos, han rebut l'avís d'estar atents a "una possible influència" del cep britànic de coronavirus en el seu radi d'actuació.\nMés info: Gestionar PCR i baixes o connectar amb el 061, així treballen els 'nous' rastrejadors\nUn contacte estret d'un cas positiu de Covid-19 és aquella persona que ha estat en contacte de la següent manera: En un espai tancat, durant més de 15 minuts i sense mascareta. Ara, però, i amb l'augment de la presència de la soca britànic a la zona Vallès, els requisits per ser considerat contacte estret canvien.


Leo Messi i Neymar connecten a la primera (6-0) - Regió7 :: El Diari de la Catalunya Central\nLeo Messi i Neymar connecten a la primera (6-0)\nEls dos jugadors lideren la golejada davant el León i mostren la complicitat que faltava el curs passat\n18.08.2014 | 23:04\nNeymar i Messi celebren un gol EFE\nDesprés d'una temporada grisa en què van coincidir poc al camp i es van trobar poc l'un a l'altre, Messi i Neymar prometen entendre's aquest curs, i al Trofeu Joan Gamper ho han deixat ben clar durant els quaranta-cinc minuts que han coincidiy sobre el terreny de joc i que han estat els millors de la golejada que el Barcelona li ha endossat al Club León mexicà (6-0).\nNeymar, Messi, i també Alves i Mascherano han gaudiu, des l'onze inicial, dels seus primers minuts en tot l'estiu. Un test, el del Trofeu Joan Gamper, que ha confirmau que els últims a incorporar-se a la pretemporada també estan en perfecte estat de forma.\nAmb el partit acabat començat, la primera combinació entre Messi i Neymar ha acabat amb un afortunat cop de cap del de Rosario que posava l'1-0 al marcador. I una altra connexió Leo-Ney, aquesta vegada amb el brasiler com a golejador, tancava el compte abans del descans (3-0). Era el segon de Neymar..\nLa complicitat entre els dos astres s'ha evidenciat també en cada celebració. Sembla que aquest any sí que estan disposats a buscar-se i trobar-se per portar el Barça a dalt de tot.\nMathieu, resolutiu; Rakitic complet\nL'afició també gaudia de l'anticipació de Mathieu en l'eix de la defensa blaugrana, d'un parell de virgueries d'un Rafinha sobrat de confiança i de la presència creixent de Rakitic, capaç de robar, distribuir i provar fortuna des de lluny a la menor oportunitat .\nLuis Enrique ha canviat Neymar al descans i, sense Pedro, baixa d'última hora per una gastroenteritis, ha apostat per l'atreviment de Munir, una de les revelacions de la pretemporada.\nEl madrileny ha trigat deu minuts a fer el quart en empènyer una assistència d'Alves, però el mèrit ha estat el monumental passi que Rakitic li ha enviat al brasiler a l'esquena de la defensa.\nA la segona part el joc s'ha diluït amb els canvis per ambdues parts. En marxar del terreny de joc, Márquez ha intentay fer un gest de complicitat amb Mathieu, de qui fa una setmanes havia dit que no tenia nivell per jugar al Barça, però el francès l'ha preferit ignorar.\nSuárez juga els primers minuts\nLuis Suárez ha sortit al camp l'últim quart d'hora. No obstant això, l'uruguaià amb prou feines ha entrar en joc. Ha tornat a ser Munir qui feia el cinquè en rematar de primeres una gran jugada de Sandro, i el propi Sandro el que tancaria el compte després de culminar un assistència de Samper.\n6 - Barcelona: Bravo (Masip, min.61); Alves (Montoya, min.62), Mascherano (Piqué, min.46), Mathieu (Bartra, min.61), Jordi Alba (Grimaldo, min.76), Sergio Busquets (Samper, min.62), Rakitic (Xavi , min.62), Iniesta (Sergi Roberto, min.62), Messi (Sandro, min.62), Rafinha (Luis Suárez, min.76) i Neymar (Munir, min.46).\n0 - Club Lleó: Yarbrough (Martínez, min.70); Cárdenas (Pineda, min.71), Márquez (Wanderley, min.52), Ignacio González (Ortíz, min.88), Edwin Hernández (Sabah, min.72), Vázquez (Aldo Rocha, min.71), Peña (Navarro, min.61, Magallón (Castañeda, min.88), Yamilson Rivera, Elías Hernández (Delgado, min.70) i Boselli.\nGols: 1-0: Messi, min.3. 2-0: Neymar, min.12. 3-0: Neymar, min.43. 4-0: Munir, min.55. 5-0: Munir, min.78. 6-0: Sandro, min.90.\nÀrbitre: Álvarez Izquierdo (Comitè Català). Sense amonestats.


El desacord en la batlia frustra un pacte entre UM i Campos pel Canvi\nLa candidata del PP, Margalida Ginard, pot ser proclamada batlessa\nJ. Socies | 16 juny 2007\nSols dos mesos de diferència entre la batlia que vol Campos pel Canvi (PSOE-PSM-Entesa) i la que ofereix Unió Mallorquina, han fet impossible un acord de govern entre les dues forces polítiques per desbancar el PP de l'Ajuntament de Campos. Per tant, al tancament d'aquesta edició tot indicava que aquest matí, a les dotze del migdia, Margalida Ginard (PP), amb cinc regidors pot ser proclamada batlessa de Campos en minoria en ser el seu partit la força més votada en els passats comicis. UM amb cinc regidors i Campos pel Canvi amb tres, després de setmanes de negociacions no han aconseguit arribar a un acord. Campos pel Canvi, amb el seu candidat, Joan Juan al capdavant, demanava dos anys de batlia, i tres regidories de les vuit amb què havia dividit les diferents àrees de l'Ajuntament. UM de Guillem Ginard, oferia un any de batlia a les forces d'esquerres. Després de diverses trobades i reunions Campos pel Canvi presentà la seva darrera oferta de mínims, demanant un any i mig de batlia, per donar el seu suport avui a Guillem Ginard com a nou batle de Campos. I UM els oferia un any i vint dies de batlia. Així a darreres hores de la nit d'ahir la diferència entre ambdues formacions estava entre 15 i 13 mesos de batlia.\nUnió Mallorquina en la seva darrera oferta donava 13 mesos de batlia a les forces d'esquerra, i les àrees de Cultura, Educació, Manteniment d'edificis i Serveis, Esports i Joventut i la Mancomunitat del Migjorn. Joan Juan, candidat de Campos pel Canvi, manifestà que «nosaltres hem respectat els resultats, no demanam res que no ens correspongui, hem seguit una postura lògica i ens agradaria que UM ho entengués». Juan també descartà un possible pacte en els propers dies amb la formació d'UM. Per tant, hi si no hi ha hagut acords aquest matí de dissabte, abans de la proclamació de batle, la fins ara tinent de batle Margalida Ginard, es convertirà avui en la primera batlessa de la història de Campos.


Studio Hjälmseryd 04 Bodafors Suècia - Ofertes d'hotels amb els MILLORS DESCOMPTES EN LÍNIA\n-, Bodafors, Bodafors, Suècia, 57691 - Veure al mapa\nMés informació sobre Studio Hjälmseryd 04\nHabitació 1: 4 llits individuals, 1 sofà llit\nSi el que està buscant és per un hotel ben situat a Bodafors, no busqui més enllà de Studio Hjälmseryd 04. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nStudio Hjälmseryd 04 també ofereix moltes instal.lacions per enriquir la seva estada a Bodafors. Wi-Fi gratuït en totes les habitacions, aparcament de cotxes, habitació familiar són només algunes de les comoditats que fan que Studio Hjälmseryd 04 sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Studio Hjälmseryd 04 la base perfecta per a gaudir de la seva estada a Bodafors.


Festival Internacional del Circ --Elefant d'Or--\nDesprés de l’èxit de les seves 6 primeres edicions a Figueres sumant més de 150.000 espectadors, al mes de febrer de 2018 Girona serà per primera vegada l’escenari de l’únic veritable festival internacional del circ del nostre país.\nEl Festival Internacional del Circ Elefant d’Or va néixer amb la pretensió de presentar en cada edició les 22 millors atraccions mai vistes en els circs europeus. Més de 70 artistes de 11 països competiran davant d’un jurat internacional format per 15 importants directors i experts en circ vinguts de tot el món.\nLes dues semifinals (espectacles Blau i Vermell, totalment diferents) i la final (espectacle Or) es realitzen sota la nova Gran Carpa, amb visibilitat total (sense columnes i grada inclinada) i amb capacitat per 2.206 espectadors, plantada al bell mig del Camp de Mart de La Devesa de Girona.\n5€ de descompte en l’entrada, vàlid per a totes les funcions i categoria de butaca.


L'Informatiu - L'Ajuntament modifica el calendari fiscal de l'IBI, la taxa de residus i de l'impost de vehicles\nL'Ajuntament modifica el calendari fiscal de l'IBI, la taxa de residus i de l'impost de vehicles\nL’Ajuntament de Santa Perpètua de Mogoda ha modificat el calendari fiscal de 2020 que afecta a l’Impost de Béns Immobles (IBI) i a la taxa per a la gestió dels residus municipals a causa de la situació derivada de la declaració de l’Estat d’Alarma provocada per la crisi sanitària de la Covid-19. L’objectiu és minimitzar l’efecte econòmic als contribuents i facilitar el compliment de les obligacions tributàries.\nEn el cas de l’IBI, per als rebuts no domiciliats, el termini voluntari es prorroga i finalitza l’1 de setembre, mentre que abans acabava el 6 de juliol. Pel que fa a la domiciliació bancària, s’han modificat també els rebuts fraccionats. Ara es procedirà al cobrament en les següents dates: el primer termini, el 2 de juny (abans era el 4 de maig); el segon, el 3 d’agost; el tercer, l’1 d’octubre; i el quart, i darrer, l’1 de desembre. Aquest mateix termini s’ha establert per a la taxa de residus domèstica.\nEl Consistori també va prorrogar fins el 2 de juny el cobrament de l’impost de vehicles. En aquesta data, també es realitzarà el pagament dels rebuts domiciliats.\nTaxa de residus comercial\nL’Ajuntament també ha modificat la taxa de residus comercial i ha traslladat el cobrament entre els dies 1 de setembre i 1 de desembre, ambdós inclosos per als rebuts no domiciliats. Les dates de cobrament per als rebuts domiciliats seran: el primer termini, l’1 de setembre; el segon, l’1 d’octubre; el tercer, el 2 de novembre; i el quart, i darrer, l’1 de desembre. El Consistori ha considerat adaptar el termini de cobrament d’aquesta taxa ja que moltes activitats han hagut de tancar per causa de força major i espera que la situació provocada per la Covid-19 millori i que puguin reprendre la seva activitat.\nL’Oficina de Gestió Tributària de la Diputació continua tancada. L’atenció al contribuent es manté per via telemàtica a través del web orgt.diba.cat i al telèfon 93 202 98 02.


XY presenta el seu últim àlbum, “Desglaç”\nUn viatge per paisatges sonors i emocionals, de la mà de la força i la tendresa.\nDesprés de tancar la gira d’ “Equilibri” (Música Global 2015), el disc que els va portar a la majoria de Festivals de renom de Catalunya i que va tenir una molt bona acollida arreu del territori, XY tornen a escena amb “Desglaç”, un projecte innovador, poètic i original.\nUn disc pensat i creat en diferents localitzacions de Catalunya on l’espai esdevé un instrument més. Un recorregut per diferents paisatges sonors i emocionals que tracen un viatge de vida, des d’un estat sòlid i hieràtic a un estat líquid i alliberador. Una proposta trencadora i ambiciosa que porta el grup un pas més enllà.\nSis mesos de treball intens recorrent Catalunya, instal·lant estudis de gravació en localitzacions tan singulars com un pou de gel, un observatori astronòmic, una cova dins el mar o un far. Elaborant cançons a foc lent a cada espai, capturant cadascun dels seus matisos sonors, utilitzant-lo com a tercer instrument.


La web de descàrregues FileSonic tanca el servei d'intercanvi d'arxius\nEls usuaris només poden recuperar els arxius que ells mateixos hi han pujat\nARA Barcelona Actualitzada el 23/01/2012 09:45\nLa clausura, per part de l'FBI, de la web de descàrregues Megaupload ha fet reaccionar altres pàgines que oferien serveis similars. És el cas de FileSonic, un portal que es dedicava al mateix negoci que Megaupload i que des d'aquest dilluns impedeix intercanviar documents.\nUn breu missatge a la capçalera de la pàgina informa els usuaris que "totes les opcions d'intercanvi estan actualment desactivades", i que els serveis de la pàgina només es poden utilitzar per "recuperar els arxius que hagis penjat personalment".\nTambé ha reaccionat al tancament de Megaupload el portal Uploaded.to, que hi impedeix l'accés des dels Estats Units. En canvi, RapidShare, que es considera la successora de Megaupload pel seu elevat volum d'arxius, es mostra més optimista i no considera que pugui ser la propera víctima de l'FBI: "És com si per tancar un banc haguessin de tancar-los tots", va remarcar l'empresa en un comunicat.


Hasta nuevo aviso las zonas de aparcamiento de intercambio son de uso libre. Los usuarios pueden aparcar sin iniciar la aplicación P+R.\nPor motivos de alerta sanitaria queda suspendida la atención telefónica.\nAparcaments d'intercanvi metropolitans (P+R)\nEls aparcaments d'intercanvi metropolitans estan basats en el concepte de Park & Ride (P+R): aparcaments controlats a la perifèria de la ciutat per accedir al centre en transport públic metropolità durant 24 hores consecutives.\nEl procediment de registre i ús del servei es fa a través de l'app gratuïta AMB P+R Aparcaments d'Intercanvi Metropolitans.\nAbans de la conducció: descarregar l'app AMB P+R Aparcaments d'Intercanvi Metropolitans i registrar-se a P+R.\nA la tornada del viatge, cal validar el bitllet de transport a la màquina comprovadora instal·lada als vestíbuls de l'estació.\nInformació sobre el nivell d'ocupació de les zones d'aparcament P+R.\nT-Casual, T-Casual treballadors aeroport, T-Familiar, T-10 (fins el 29 de febrer) packs especials Berguedà i Ripollès, T-4, Passi d'acompanyant, Bonotren 10 viatges Rodalies, Bono Exprés Regional.\nT-Usual, T-Grups, T-50/30 i T-70/30 (fins al 29 de febrer) T-FM/FN 70/90 GEN, T-FM/FN 70/90 ESP, T-Mes, T-Mes FM/FN GEN, T-Usual FM/FN ESP, Abonament mensual RENFE, Abonament mensual Catalunya Regional RENFE.\nBitllets no temporals\nT-10 (fins al 29 de febrer) Validar el bitllet en cada trajecte de tornada Validesa fins a la finalització del servei P+R (24 h des de l'inici del servei)\nT-Casual (T-10) treballadors aeroport\nATM T-Usual (T-50/30 fins el 29 de febrer) Validar el bitllet només una vegada al mes en el trajecte de tornada Data de caducitat o 30 dies des de la data de primera validació\nT-Grup (T-70/30 fins el 29 de gener)\nT-Usual FM/FN GEN\nT-Usual FM/FN ESP\nRodalies de Catalunya Abonament mensual Rodalies\nATM T-trimestre Validar el bitllet només una vegada al trimestre en el trajecte de tornada Data de caducitat o 90 dies des de data de primera cancel·lació\nAMB Targeta rosa gratuïta Validar el bitllet només una vegada a l'any. Fins a la data de caducitat .\nAMB Informació i Serveis, S.A. (en endavant, "AMB Informació") és una societat anònima metropolitana constituïda el 21 de maig de 1986. La societat és un òrgan de gestió directa de l'Àrea Metropolitana de Barcelona (en endavant, "AMB"). AMB Informació és el desenvolupador i propietari de l'aplicació "AMB P+R Aparcaments d'intercanvi Metropolitans", mentre que AMB és responsable del Servei P+R d'Aparcaments d'Intercanvi per a la bonificació d'estacionament de vehicles vinculada a l'ús del transport públic a l'àrea metropolitana de Barcelona (en endavant, "Servei P+R" o "Servei").\nEl Servei d'aparcaments metropolitans d'intercanvi, en endavant servi P+R o servei, consisteix en que els usuaris del transport públic (en endavant, "TP") puguin gaudir d'una tarifa reduïda o gratuïta en zones d'aparcament degudament senyalitzades amb el distintiu del servei, properes a nodes de transport públic. Aquestes zones d'aparcament permeten l'estacionament de turismes, furgonetes i vehicles comercials autoritzats a través de l'aplicació.\nLes zones d'aparcament resten sotmeses a la regulació del propietari de l'aparcament, ja sigui l'Ajuntament segons les ordenances municipals o les condicions d'ús pròpies de l'entitat propietària de l'aparcament. La vigilància és competència de l'Ajuntament o l'entitat corresponent. A través de l'aplicació, els vigilants poden accedir a la informació d'ús del servei i comprovar la correcta utilització del servei.\nS'informarà als usuaris, mitjançant senyalització i campanyes comunicatives, en cas que la zona d'estacionament estigui regulada per una tarifa de pagament. En aquest cas, ni l'aplicació ni AMB Informació gestionaran el cobrament de la quantitat estipulada. Aquest fet és competència del municipi o entitat propietària de la zona d'aparcament.\nL'aplicació "AMB P+R Aparcaments d'Intercanvi Metropolitans" (en endavant, "APP" o "aplicació") és una APP per a dispositius mòbils i webs propietat d'AMB Informació que habilita els usuaris per a l'ús del Servei P+R. Alternativament els usuaris podran fer servir mitjans alternatius (portal web, registre postal i telèfon d'atenció)\nL'ús de l'aplicació requereix connexió a Internet (en cas d'ús de dades mòbils, l'usuari es troba subjecte a les tarifes que pugui aplicar el seu proveïdor i sobre les quals AMB no es responsabilitza en cap cas). L'ús adequat del Servei pot requerir l'obtenció d'actualitzacions de software, per la qual cosa AMB Informació pot requerir instal·lar i utilitzar sempre l'última versió de l'APP.\nAmb el registre al Servei P+R, l'usuari afirma haver llegit, acceptar i respectar tots els punts establerts als Termes i Condicions d'Ús. El contingut constitueix la totalitat de l'acord entre l'usuari, AMB i AMB Informació. Així mateix, l'usuari reconeix i accepta que els serveis i continguts oferts a través de l'APP no infringeixen ni han de ser utilitzats per infringir la normativa i/o les regulacions vigents aplicables.\nAquest servei està destinada a usuaris majors d'edat. En registrar-se a la nostra APP l'usuari garanteix que compleix aquest requisit.\nL'APP necessita accedir a informació de l'usuari per poder ser utilitzada. Caldrà donar-se d'alta al Servei com a usuari des de la mateixa aplicació, on l'individu haurà de proporcionar totes les dades de contacte que es sol·liciten: la identificació personal (NIF/NIE), el nom complet, una adreça de correu electrònic pròpia i vàlida, una contrasenya i la matrícula i característiques d'un vehicle, com a mínim.\nPer completar el registre al servei, l'usuari haurà d'omplir correctament un formulari amb els camps esmentats a l'apartat 3.2. i activar el seu compte mitjançant un codi de comprovació que li serà enviat al seu correu electrònic. Si aquest procés no es realitza en les 24 h següents a l'enviament, el codi perdrà validesa i caldrà sol·licitar-ne un de nou.\nPer millorar l'experiència d'usuari, s'utilitzaran també les dades de geolocalització del dispositiu mòbil, sempre que l'usuari autoritzi aquesta funcionalitat. Amb tot, el Servei està preparat per funcionar en cas que es denegui aquest accés.\nL'usuari és el responsable d'utilitzar correctament i protegir la contrasenya d'accés, notificant a AMB Informació qualsevol incidència amb el seu compte d'usuari. AMB Informació podrà portar a terme tasques de verificació de bon ús de les credencials, garantir el servei i – en el cas de pèrdua – restaurar la contrasenya d'accés dels usuaris.\nL'usuari reconeix i accepta que AMB Informació podrà suspendre o bloquejar l'accés de l'usuari a l'APP i, conseqüentment, al Servei P+R, en el cas que AMB Informació detecti que l'usuari fa un ús indegut de l'APP o del servei P+R o que incompleix els presents Termes i Condicions d'Ús.\nEl Servei P+R permet l'estacionament en aparcaments identificats com a P+R a prop de punts d'intercanvi modal de TP, gaudint d'una tarifa gratuïta o reduïda segons la tarifa establerta en aquesta zona, amb la utilització i posterior comprovació d'un títol de transport vàlid. L'usuari, després d'estacionar el vehicle i mitjançant l'aplicació, ha de realitzar les següents tasques: "Iniciar el Servei P+R" i "Finalitzar el Servei P+R" en els moments indicats. També pot comprovar l'estat del seu aparcament en curs, gestionar el seu perfil i els vehicles associats i informar-se sobre la situació de les diferents zones d'estacionament P+R (localització, nombre de places i grau d'ocupació) i el seu historial d'usos del Servei.\nL'horari general de funcionament del Servei P+R és de dilluns a divendres de 5.00 h a 23.00 h. Fora d'aquest horari, els vehicles podran aparcar lliurement en la zona o segons s'indiqui en la senyalització de la regulació de l'aparcament i/o les ordenances del municipi.\nEl temps d'estacionament màxim és de 24h des de l'inici de cada servei.\nL'usuari rebrà notificacions i avisos relacionats amb la finalització del servei d'estacionament mitjançant l'aplicació. Aquests avisos, tot i estar configurats, poden no ser rebuts pels usuaris per causes no imputables a AMB Informació (com ara, per falta de connectivitat o bateria).\nL'usuari del Servei pot iniciar el Servei prement "Iniciar Servei P+R" a l'APP, sempre i quan el seu usuari estigui validat i actiu, es localitzi (automàticament o manualment) a alguna de les zones d'estacionament P+R i tingui un vehicle associat. Un cop iniciat el servei, l'usuari haurà de dur a terme algun trajecte en TP, autoritzar el seu títol de TP, "Finalitzar Servei P+R" des de l'APP i alliberar la plaça d'aparcament.\nEl Servei P+R pot disposar de màquines comprovadores per a l'autorització dels títols de TP dels 4 gestors/operadors principals de la xarxa de transports metropolitans: AMB, RENFE, ATM, FGC. Hi haurà aparcaments perifèrics en els que no serà necessària l'autorització de títols.\nL'autorització dels títols de TP s'ha de realitzar preferentment al trajecte de tornada, per raons tècniques d'implementació del servei.\nEls títols vàlids pel Servei P+R són els següents: T-10, Packs especials Berguedà i Ripollès, T-4, Passi d'Acompanyant, Bonotren 10 viatges BCN, Bonotren 10 viatges Rodalies, Bono Exprés Regional, T-50/30, T-70/30, T-FM/FN 70/90 GEN, T-FM/FN 70/90 ESP, T-Mes, T-Mes FM/FN GEN, T-Mes FM/FN ESP, Abonament mensual Rodalies, Abonament Mensual Catalunya Regional, T-Trimestre, T-Trimestre FM/FN GEN, T-Trimestre FM/FN ESP, T-Jove, T-Jove FM/FN GEN, T-Jove FM/FN ESP, Abonament trimestral Rodalies, Targeta rosa gratuïta i T-Treballador anual.\nEls títols exclosos del Servei P+R són els següents: Bitllets senzills, Bitllets d'anada i tornada, T-Dia, T-16, T-Esdeveniment, Serveis Regionals i qualsevol altre no inclòs als títols vàlids.\nEs consideren incompliments de caràcter intern (en endavant, incidències), la falta d'autorització d'un títol de transport públic vàlid o l'excés de temps d'aparcament sense procedir a finalitzar el servei. Es portarà el registre de les incidències i AMB Informació es reserva el dret de poder aplicar una penalització lleu. La penalització lleu s'aplicarà si l'usuari acumula 4 incidències i comportarà la suspensió temporal del usuari del servei "AMB Aparcaments d'Intercanvi" durant el període d'una setmana. Tanmateix, es podrà aplicar una penalització greu (suspensió temporal d'un usuari durant un període de 6 mesos) en el cas que acumuli 3 penalitzacions lleus durant el període d'un any des del registre de la primera incidència. Les incidències tenen una caducitat d'un any des del seu registre, o un cop finalitzada la suspensió de 6 mesos en el cas d'haver-se aplicat una penalització greu.\nEs consideren incompliments de caràcter extern al sistema (en endavant, "infraccions"), els vehicles que es trobin a les places P+R dins l'horari regulat del Servei sense haver iniciat el Servei P+R en el sistema o haver excedit el temps màxim d'aparcament. El protocol de gestió d'infraccions recau en la normativa i els procediments de cada municipi. Conseqüentment, AMB Informació no es fa responsable, ni tindrà competències, en la reclamació de possibles sancions associades a les esmentades infraccions.\nL'usuari disposarà d'un telèfon d'atenció per gestionar qualsevol tipus de problema en relació amb el Servei P+R.\nLa descàrrega, el registre, l'ús i el manteniment de l'aplicació AMB P+R Aparcaments d'Intercanvi Metropolitans és totalment gratuïta i es pot fer a través dels mercats oficials d'aplicacions mòbils per als sistemes operatius de telèfons intel·ligents compatibles. AMB Informació es reserva la possibilitat, prèvia notificació, de modificar aquestes condicions econòmiques en qualsevol moment.\nEn algunes zones d'aparcament P+R pot ser necessari el pagament d'una tarifa (reduïda gràcies a l'ús del TP) prevista pel municipi propietari de la zona d'aparcament.\nAMB Informació és el legítim propietari de la totalitat dels drets, títols i interessos de i associats a l'aplicació, els seus continguts i programari incloent qualsevol modificació, actualització i noves versions i també qualsevol marca, nom comercial, know-how, drets d'autor i qualsevol altre dret de propietat industrial o intel·lectual inherent.\nAixí mateix, en possibles situacions futures, els drets d'explotació econòmica del Sistema P+R són titularitat exclusiva d'AMB Informació i d'AMB.\nLa inscripció i ús del servei de P+R implica el tractament de dades personals dels usuaris que es registren al servei. Per aquest motiu s'informa - d'acord amb la Llei Orgànica 3/2018, de 5 de desembre, de Protecció de Dades i Garantia dels Drets Digitals, l'informem que les seves dades, incloses les de geolocalització, seran tractades únicament i exclusivament per a la gestió i comunicacions relacionades amb el servei de PR al que es registra.\nLes dades dels usuaris seran comunicades a les entitats propietàries dels aparcaments (Ajuntaments, empreses privades, etc.) per tal de portar a terme el servei.\nEls encarregats de la vigilància de les zones d'aparcament, comprovació i autorització de l'usuari, correcta utilització del servei i – si s'escau – la tramitació de sancions administratives per l'incompliment de les condicions del servei. Aquestes organitzacions – dins del seu àmbit competencial i en cas d'infracció de l'usuari de les condicions del servei i les pròpies regulacions de l'aparcament – podran utilitzar les dades per realitzar les actuacions o sancions corresponents.\nL'habilitació legal del tractament de les seves dades és el seu consentiment exprés en tant que es registra al servei voluntàriament i les competències pròpies i interès legítim de les entitats responsables dels aparcaments del que faci ús, en tant que han de garantir el correcte ús de les instal·lacions i les condicions de servei.\nEn el cas que causi baixa del servei o aquest deixi de prestar-se les seves dades podran ser conservades per obligació legal com a part del registre d'expedients de l'AMB.\nPer a més informació del tractament de les seves dades pot consultar la política de privacitat de l'AMB.\nAMB Informació ha implementat les mesures tècniques i organitzatives necessàries per garantir la seguretat i integritat de la seva informació personal durant l'ús de l'APP. En aquest sentit, s'han implementat les mesures de seguretat necessàries en funció del nivell de risc associat als tractaments i els estàndards de seguretat internacionalment reconeguts, així com i s'han pres les mesures legals necessàries per garantir que el tractament de la informació personal de l'usuari es realitza de forma adequada i segura.\nL'usuari pot exercir els seus drets d'accés, rectificació, cancel·lació, oposició i processar la baixa del servei d'enviament de comunicacions comercials per correu electrònic a l'adreça supressió, oposició, limitació o portabilitat de les dades pot adreçar-se adjuntant el seu DNI a Serveis Jurídic, Exercici de Drets, Àrea Metropolitana de Barcelona, c/ 62, núm. 16-18 edifici A - Zona Franca 08040 Barcelona o per instància genèrica.\nQualsevol queixa o suggeriment sobre el servei d'aparcaments d'intercanvi, P+R, es pot enviar utilitzant qualsevol dels següents canals:


Nova convocatòria d’ajudes per a associacions ontinyentines que fomenten la igualtat entre dones i homes | ARA Multimèdia\nLa portaveu del grup municipal La Vall Ens Uneix, Natalia Enguix, durant una roda de premsa\nLa convocatòria està dotada amb 5.000 euros\nSe subvencionaran projectes que fomenten la igualtat d'oportunitats entre dones i homes\nEscrit per Sonia Pla Pozo 7 abril 2021\nL'anunci d'aquesta segona convocatòria, la qual està dotada amb 5.000 euros, s'ha publicat aquest dimecres al Butlletí Oficial de la Província (BOP).\nAquest matí de dimecres s’ha publicat al Butlletí Oficial de la Província (BOP) un anunci en el qual s’informa de l’obertura de la segona convocatòria de la línia d’ajudes dirigida a les associacions locals d’Ontinyent que fomenten la igualtat entre dones i homes. Cal recordar que aquesta convocatòria es va posar en marxa l’any passat.\nEn l’anunci s'explica que aquestes ajudes van dirigides, principalment, als col·lectius i entitats que estan legalment constituïts i que entre els objectius dels seus estatuts estiga el foment de la igualtat. A més, els beneficiaris hauran de tindre una existència de 30 dies naturals des de la publicació de l’anunci en el BOP i comptar amb representació en Ontinyent.\nAquesta convocatòria està dotada amb 5.000 euros i subvencionarà projectes i activitats que tinguen la finalitat de fomentar la igualtat d'oportunitats entre dones i homes; previndre i promoure l'eradicació de la violència contra les dones; facilitar la participació de les dones en tots els àmbits; fomentar la conciliació de la vida familiar, laboral i personal; promoure el desenvolupament professional i formatiu de les dones; fomentar l'urbanisme amb perspectiva de gènere; promoure la salut integral de les dones; i la realització d'activitats pròpies que s'adeqüen a la promoció de la igualtat i l'eliminació de la violència de gènere.\nA més, s’informa que rebre aquestes subvencions és compatible amb la percepció d’altres procedents tant de l’Administració pública com la privada, sempre que el seu import, inclosa la present convocatòria, no supere el cost de l’activitat que se subvenciona.\nDes de la regidoria d’Igualtat de l’Ajuntament d’Ontinyent expliquen que amb aquesta convocatòria, la qual està regida per una ordenança aprovada en juliol de 2020, volen “donar protagonisme a totes les entitats i associacions que fan activitats a la ciutat per fer-la cada volta més igualitària per a dones i homes, i fomentar que la igualtat siga la senya d’identitat de la nostra convivència”.\nOntinyent aposta per noves inversions per al Poliesportiu al marc del pla d'obres i serveis de "Tornem Junts" 29 desembre 2020


quan el silenci és sinònim de complicitat - Diari de Girona\nquan el silenci és sinònim de complicitat\njosep lópez de lerma 23.11.2019 | 00:13\nquan el silenci és sinònim de complicitat Diari de Girona\nL altre dia vaig enganxar uns breus moments d'una tertúlia a TV3. Ni sabia aleshores ni tampoc sé avui el nom del programa. Només que era de tarda i que el conductor del mateix es distanciava elegantment de la portaveu dels governs Mas, Puigdemont i Torra, la periodista Helena García Melero. Vaig captar un moment de veritat en mig de tanta mentida: quan Lola García ( La Vanguardia) i Carles Francino (SER) feien un mea culpa en relació amb el comportament de la majoria dels mitjans de comunicació de Catalunya respecte del processus i el seu delirant final: proclamació no proclamada de la independència de Catalunya, enterboliment de la pau social preexistent i violència (molta) que ens recorda la kale borroka viscuda a Euskadi sota els auspicis d'ETA. Només el prestigi professional i social d'ambdós periodistes catalans els feia necessàriament suportables a la televisió del règim independentista.\nEl col·laboracionisme mediàtic s'ha donat per activa i per passiva. En el dos casos, sempre sota el no principi, per immoral i mancat d'ètica, d'instrumentalitzar l'ham dels resultats de les empreses privades que intervenen en el món de la comunicació. Un compte de pèrdues i guanys que, principalment en l'àmbit de la premsa escrita, ha estat dominat pels números vermells atesa la crisi econòmica patida i la crisi de lectors. Un episodi gens meravellós que ha estat útil a les distintes administracions públiques que a Catalunya es donen per controlar, via subvencions i altres ajuts, l'intermediari dels fets i de les polítiques que aquestes porten a terme i el dret de tot ciutadà a rebre lliurement informació verídica. Només cal recordar el càstig sofert pel Diari de Girona en la seva decisió, empresarial i de direcció, de romandre independent del poder polític. Mentre a uns els complementen les injeccions econòmiques amb l'adquisició de milers i milers d'exemplars que després són regalats, als únics efectes d'augmentar el número del tiratge i així guanyar publicitat pública i privada, al nostre diari, que és el seu, benvolgut lector, se li ha negat la sal, el pebre i l'aigua per mantenir-se incorrupte.\nUn dels seus redactor, l' Albert Soler, s'ha agafat molt seriosament el paper d'opinador: No cal agradar; allò que importa és ser llegit... i que el lector lliurement es faci la seva composició. Perquè, en cas contrari, on es troba la tan pregonada llibertat? Doncs enlloc si, com fa l'altre periòdic, El Punt/Avui, o havia fet La Vanguardia en altres temps, espera que se li dictin els titulars de portada i àdhuc algun editorial des de presidència de la Generalitat. Això, que ningú no em negarà, és gregarisme, pura submissió a l'«amo», que per alguna cosa atorga o nega ajuts i fins i tot línies de crèdit de l'Institut Català de Finances per anar surant entre «Eres» la inòpia de no saber llegir comptabilitat i el barrut del suposat mecenes.\nQuan llegeixes que els aldarulls provocats –ens diuen– per la sentència del Tribunal Suprem –què s'esperaven, honors i distincions, potser?– ens han costat a tots milers de milions d'euros entre asfaltatges de carrers, mobiliari públic, dipòsits d'escombraries i milers de camions i de cotxes forçosament aturats a les autopistes i un llarg etcètera de violència pura i dura endemés d'actes terroristes com ara tallar línies fèrries amb troncs d'arbres o amb parets de totxana, em pregunto si el silenci de les Cambres de Comerç, Indústria i Navegació de Girona, Palamós i Sant Feliu de Guíxols, la FOEG, el Fòrum Carlemany o la PIMEC gironina no put a complicitat amb els CDRs, Arran, Tsunami Democràtic i altra gent de malviure, i em responc que sí ateses les seves adhesions al sobiranisme i les seves derivades publicades en aquest mateix diari.\nQui omple, si no empresaris, la «caixa de resistència» i qui paga les despeses del fugit de Waterloo àdhuc els panteixos nocturns que per allí s'escolten? S'ha de parlar clar i català. L'alçament contra Espanya ha estat pagat per gent de bona fe i substancialment per empresaris de Catalunya.\nEn aquests moments d'esberlament de Catalunya i d'acompanyament funerari de presidents de la Generalitat en els seus merescuts viatges als Palaus de Justícia a la recerca d'una sentència condemnatòria, sí o sí, tot aquell que calla, atorga el seu suport als revolucionaris protofeixistes. A veure si no cal ser valent i assenyalar amb el dit a tots aquells que amb el seu silenci s'han convertit en còmplices de delinqüents?


Enciam bord – El medi natural del Bages\nL’enciam bord, rascanuvis o rascanòvia (Lactuca serriola [= L. scariola]) és una herba erecta, robusta i heliòfila que creix en sòls profunds molt alterats per l’acció humana o dels animals domèstics. Generalment és anual, però a vegades es manté viva durant uns pocs anys. Pot arribar a fer com a màxim 2,5 metres d’alt i rarament en mesura menys de 0,6. Es ramifica sobretot a la part alta i té la base híspida. És la planta silvestre genèticament més semblant a l’enciam (Lactuca sativa), per la qual cosa es creu que aquesta hortalissa tan important en l’alimentació humana es va originar a partir d’ella. La denominació enciam bord també s’utilitza per referir-se a Lactuca virosa, una espècie semblant a Lactuca serriola que és pròpia de comarques més plujoses que el Bages.\nTé les fulles glauques, sèssils, rígides, oblongues, runcinato-pinnatipartides o subenteres, espinuloses al marge i al nervi medial del revers, retorçades a la base i disposades amb el pla del limbe vertical, orientat aproximadament en la direcció nord-sud. Per aquest motiu, es diu que és una planta que serveix de brúixola (en anglès se la denomina compass plant). La base de les fulles mitjanes i superiors té a banda i banda uns apèndixs en forma d’orella més o menys arrodonits (foto 2ª).\nEls seus capítols són nombrosos, tenen de 10 a 30 flors, es tanquen abans del migdia i formen part d’una panícula ampla. El seu involucre mesura 10-15 x 3-5 mm i està format per bràctees estretes i glauques. Les flors són totes ligulades i de color groc pàl·lid, i es poden autopol·linitzar. S’obren entre juny i setembre. El fruit és un aqueni que fa 6-8 mm de llarg i té un bec llarg que porta al capdamunt un vil·là plomós per afavorir la dispersió mitjançant el vent. La longitud del bec és aproximadament igual a la del cos de l’aqueni, el qual es ovoide o fusiforme i molt comprimit (foto 4ª).\nEls brots joves de l’enciam bord són comestibles. El seu làtex blanquinós i amargant es denomina lactucari, com el d’altres plantes del gènere Lactuca. Des de l’època de l’antic Egipte, el lactucari s’ha utilitzat com a alternativa a l’ús de l’opi per les seves suposades propietats analgèsiques i sedants. Un estudi dels anys 1940 va identificar-hi dos principis actius amb aquestes propietats: la lactucina i la lactucopicrina, però va assenyalar que aquests compostos propis del làtex fresc eren inestables i no es mantenien en les preparacions comercials fetes a base de lactucari sec. A mitjan anys 1970, les publicacions del moviment hippy van començar a promoure el lactucari com a droga legal que produeix eufòria. Treballs més recents han confirmat que els seus principis actius tenen propietats analgèsiques i sedants.\nLactuca serriola té una distribució holàrtica i és comuna al Bages. És rara o inexistent a les zones de tendència àrida.


El club aconsegueix 10 medalles en el campionat autonòmic absolut individual a l’aire lliure – Club Atletisme Safor Teika\nVan ser or Belén Sospedra (100 m.t.) i Óscar Gimeno (martell); van aconseguir la plata Mar Morant (disc), Marc Pérez (400 m.t.), Alberto de Oliveira i Claudia Martínez en triple salt; i van obtindre el bronze Laura Sanchis (triple salt), Aitor Escamilla (javelina), Daniel Mayor (martell) i de nou Sospedra en els 400 metres tanques.\nPublicado el: 02/09/2020 02/09/2020\nEn les imatges alguns dels medallistes; Laura Sanchis, Alberto de Oliveira i Belén Sospedra.\nEl Club d’Atletisme Safor Teika va aconseguir 10 medalles (dues d’or, quatre de plata i quatre de bronze), en el Campionat Autonòmic Individual Absolut a l’Aire Lliure, que es va celebrar el passat cap de setmana en dues seus i jornades diferents, en les pistes de Gaetà Huguet de Castelló, per als llançaments, i en l’estadi del Túria de València, per a la resta de proves. A causa de el protocol de prevenció davant del coronavirus, no hi hagué premiacions ni acte de lliurament de medalles, i la competició es va desenvolupar a porta tancada, entre d’altres restriccions.\nEn total van competir una trentena d’atletes ‘groguets’, que s’han vingut preparant durant els últims mesos. Això va suposar la major expedició dels tres clubs de Gandia, i la tercera més nombrosa de la Comunitat Valenciana, per darrere del Playas de Castelló i el València Club d’Atletisme.\nEn la primera jornada, divendres, es van aconseguir nou medalles. A València, en triple salt, Alberto de Oliveira va ser plata amb un salt de 15.19 (ventosos) i 15.16 (+1.5). Esta marca és mínima nacional Sub23 (Promesa), i també rècord de club absolut, desbancant a Marcos Tormo, que tenia 15.14 des de l’any 1988. A més, Yago de la Fuente va ser quart, millorant la seua marca i quedant-se molt a prop de la mínima nacional Sub20 (Junior), amb 14.19.\nMar Morant, Óscar Gimeno i Daniel Mayor.\nEn el triple femení Claudia Martínez va aconseguir la plata amb 11.97 (ventosos) i 11.94 legals, reafirmant la seua mínima Sub18. I el va acompanyar al podi «virtual» Laura Sanchis, medalla de bronze amb 11.41, que seria mínima nacional Sub18 en cas de «repesca».\nEn javelina Aitor Escamilla va ser medalla de bronze amb 49.79 m, i en categoria femenina Aina Olaso va ser quarta classificada amb 37.83 m, a 17 cm de la mínima nacional Sub20, batent de nou el rècord de club Sub20, que ella mateixa posseïa.\nBorja Ortega i José Giner.\nEn els 400 metres tanques Belén Sospedra va ser bronze, amb un registre d’1:08.88, i Marc Pérez, plata amb 59.21. A més, José Giner va ser quart amb 10.85, i Sabri Messadi es va quedar a només 0,02 centèsimes de la mínima nacional, tot i que podria tindre opcions en cas d’acudir a la «repesca». D’altra banda, en els 100 m.l, José Giner va fer un temps de 10.85, cosa que suposaria una altra mínima nacional Sub23 (Promesa) si fora «repescat».\nI a Castelló Mar Morant va obtindre la medalla de plata en disc amb 48.67, i Óscar Gimeno la d’or en martell amb 52.81, fet que suposa mínima nacional Sub23 (Promesa). Li va seguir Daniel Mayor, bronze en martell amb un llançament de 51.30 m.\nEn la segona jornada Belén Sospedra va tornar a despuntar en els 100 metres tanques. L’atleta, de categoria Sub18 (Juvenil), va obtindre l’or autonòmic absolut amb 15.07, el mateix crono que el seu rècord de sempre. A més, Borja Ortega va ser mínima nacional Sub18 (Juvenil) en els 1.500 metres llisos amb 4:07.03.


Ortodòncia Invisalign a Terrassa | Clínica Dental Tarrés\nOrtodòncia Invisalign a Terrassa\nClínica a Terrassa especialitzada en ortodòncia convencional i Invisalign.\nClínica Dental Tarrés és una clínica especialitzada en estètica dental, on trobaràs un dels tractaments més revolucionaris d´ ortodòncia invisible: Invisalign . Amb l´ortodòncia Invisalign, podràs aconseguir el somriure que sempre has volgut sense que ni tu ni ningú es doni compte.\nLa seva forma de funcionar és la següent: mitjançant d'uns alineadors transparents, de posar i treure, a poc a poc aconsegueixes corregir la posició de les dents. Aquest tractament està indicat per a pacients adults que desitgen millorar la seva estètica dental, sense haver de portar l'aparell tradicional. No utilitza ni filferros ni cèrcols metàl·lics, de manera que no patiràs cap inconvenient o rascada.\nSi estàs interessat en l'ortodòncia convencional o busques una ortodòncia Invisalign a Terrassa , pregunta'ns i respondrem a tots els dubtes.


El Club Billar Sueca torna a proclamar-se Campió d’Espanya de jocs de sèrie | RiberaBaixa.info\nEl Club Billar Sueca torna a proclamar-se Campió d’Espanya de jocs de sèrie\nEl club arrosser aconsegueix, per tercera vegada en la seua història, el títol nacional com a millor Club d’Espanya en la modalitat de jocs de sèrie, en un Campionat disputat a la localitat granadina de Maracena durant del cap de setmana del 19 al 21 de gener.\nAlfons Egea, Jose Felguera i Salva Ortells ja formen part de la història del Club Billar Sueca. Estos 3 jugadors han conformat l’equip que s’ha proclamat Campió d’Espanya de Clubs en les diferents modalitats de jocs de sèrie (banda, quadre 47/2 i quadre 71/2) en la temporada 2017-18 recentment iniciada.\nFins a Maracena s’han desplaçat un total de 5 equips que han disputat aquesta fase final de Clubs. Tres d’ells valencians (Sueca, Xiva i Almussafes), junt al club local de Granada i els madrilenys de l’Alcántara. Cada equip formava a 3 jugadors on cadascun disputava una de les modalitats que integren els jocs de sèrie.\nAcall Mediterraneo, empresa suecana que ha patrocinat l’equip arrosser de Sueca, començà la seva participació el divendres amb victòria sobre el Xiva amb un parcial de 2 victòries (Egea i Felguera) i una derrota (Ortells). Un primer contacte amb el Campionat positiu al decantar-se la victòria a favor del club suecà i davant un dels teòrics equips que disputarien el títol. Amb aquesta victòria començava una llarga jornada de dissabte per al Club Billar Sueca, i ho feia davant l’altre rival més directe, el CB Almussafes, un club que a les darreres edicions sempre havia estat al pòdium i amb un planter de jugadors experimentats. El resultat fou la derrota dels suecans per 2 a 1, però en un Campionat on el sistema de competició és tots contra tots, res està decidit fins l’últim enfrontament. Així, el club arrosser va finalitzar la jornada fent el que havia de fer, aconseguint dues victòries davant el club local de Maracena (2 a 1) i els madrilenys de l’Alcántara (3 a 0). Per altra, la derrota d’Almussafes davant el Xiva possibilitava un triple empat final a la classificació entre els clubs valencians.\nDiumenge, amb la feina feta, sols restava esperar el resultat dels enfrontaments dels rivals del CB Sueca. Tant el CB Xiva com l’Almussafes aconseguien una victòria per 2 a 1 davant l’Alcàntara i el Maracena, respectivament, unes victòries que no els servien per superar al club arrosser qui en la classificació final es mantenia líder empatat a punts amb ells però amb millors parcials i percentatges que el proclamaven, per tercera vegada en la seva història, Campió d’Espanya de Clubs i l’accés a la disputa del Campionat d’Europa per a la propera temporada en representació de la Federació Espanyola de Billar.\nLes històries personals que hi ha al darrere d’estos tres jugadors parlen d’hores de sacrificis en silenci, a deshores i deixant de costat temes familiars i personals. Més enllà del treball professional de cadascú d’ells, la il·lusió per aquest esport els porta a dedicar temps al seu entrenament per hui, de manera brillant, aconseguir els seus fruits.\nTots ells han passat per les mans del gran jugador local Raul Cuenca, qui en tot moment, els ha preparat psicològicament i esportivament. Un dels aspectes dels que més es sent orgullós el seu president del Club suecà és que “quan guanyem, guanyem tots, i quan perdem, perdem tots. Hui és un gran dia per a nosaltres perquè l’esforç de molt de temps, d’anys de formació dona el seu resultat esportiu. És algo que sempre tenim clar, la formació inicial dels més joves és fonamental. Jo he compartit escola de billar de menut amb Ortells i Egea. Hui arrepleguen el seu fruit a molts anys d’esforç i estic molt feliç per ells. Com a Club, ens sentim molt orgullosos d’estos tres jugadors que han donat un títol nacional al nostre Club i que ens empenta a seguir il·lusionats a mirar noves fites esportives”.\nL’empresa suecana Acall Mediterráneo, juntament amb l’Ajuntament de Sueca i la seva Regidoria d’Esports, han donat suport a aquest equip que hui ha marcat una nova fita a la història del Club Billar Sueca… Campions d’Espanya de Clubs.\nPublicació següentAlmussafes acull el diumenge l’autonòmic en sala de tir amb arc\nPublicació anteriorQuatre pobles de la Ribera Baixa reben ajudes pels temporals de l’hivern passat


Imatge de diverses dotacions de Bombers actives en la recerca de Ramon Garcia aquest dilluns 27 de desembre.\nEls voluntaris de Protecció Civil també estan participant en la recerca de l'home desaparegut a la Pobla de Montornès.\nRamon Garcia va desaparèixer el passat dissabte al matí i des de llavors no se n'han tingut notícies\nActualitzada 27/12/2016 a les 13:32\nMossos d'Esquadra, Bombers, Policia Local i Protecció Civil han reprès aquest dimarts a primera hora del matí la recerca de Ramon Garcia, l'home de 53 anys desaparegut a La Pobla de Montornès. Fins al lloc també s’hi han desplaçat el GCR (Grup Caní de Recerca) i l’helicòpter de rescat amb efectius dels GRAE (Grup d’Actuacions Especials) dels Bombers de la Generalitat, la URMA (Unitat Regional de Medi Ambient) i l’helicòpter dels Mossos d’Esquadra.\nLa recerca se centra des del seu domicili a la urbanització Castell de Montornès, a més de les principals pistes forestals i camins rurals, i es fa extensiva també per diferents carreteres entre La Pobla de Montornès i Roda de Berà, Bonastre, Salomó, Vespella, Nou de Gaià, Riera de Gaià i Torredembarra.\nEls veïns de la Pobla de Montornès també s'han bolcat per buscar aquest veí desaparegut des del dia 24 de desembre a la tarda. L'últim cop que se'l va veure va ser al casal en un cagatió per a la canalla del poble. És un home amb discapacitat intel·lectual del 65%, molt conegut a la Pobla de Montornès. Viu amb la seva mare i no se sap valdre per si mateix, tot i que cada dia tenia la rutina de sortir a caminar, matí i tarda, segons ha explicat la seva germana, Sara Garcia. El desaparegut és el més gran de quatre germans. Tots estan buscant-lo pel terme. Malgrat agradar-li passejar pel poble, mai havia passat una nit sencera fora de casa.\nEnganxada al telèfon, Sara Garcia i el seu marit mantenen contacte constant amb els agents de Protecció Civil, que aquest matí organitzaven en grups els voluntaris congregats al costat del castell. També s'hi ha afegit la unitat canina K-9 de Creixell. Alguns lamentaven que aquest dimarts, en ser dia ja laborable, eren molt menys voluntaris que aquest dilluns de Sant Esteve, en el qual se'n van reunir més d'un centenar. Ramon anava vestit amb anorac de plomes amb caputxa, texans i bambes per caminar. Va indocumentat, sense mòbil ni diners. «Ho portem molt malament», diu la germana. La família insisteix que, tot i que sortia sol pel carrer -sempre feia la mateixa ruta-, és incapaç de demanar ajuda encara que tingui problemes.


El somriure – Albert Brosa\nSomriure és un acte reflex innat que moltes vegades apareix de manera involuntària i dóna com a resultat un sentiment de placidesa i benestar com poques coses en aquest món. Els motius que provoquen un somriure són infinits. Proveu d’escriure’ls en una llista, n’hi ha un munt. Despertar-se pel matí amb un raig de sol, conèixer una persona amb qui comparteixes afinitats, la família, els amics, una bona notícia, l’inici de les vacances, l’èxit d’un projecte, la felicitat d’un amic… Si somrient som profundament feliços, i fem feliços als altres, i a sobre és gratis, perquè dimoni no procurem somriure més?\nTinc la sensació que vivim tant preocupats per tot plegat –pel passat, pel present i pel futur- que ens oblidem que gestos tan petits tenen una capacitat transformadora molt gran. El somriure incrementa les possibilitats, és una injecció directa d’autoestima. Qui somriu se sent millor amb si mateix i, per tant, desenvolupa la creativitat social. Un bon somriure ens allibera dels problemes que ens empresonen.\nAmb el somriure sincer la veritat també guanya. Té la capacitat de donar el tomb a una situació tensa o de diàleg complicat. Després d’una discussió, procura arribar a un acord i, tot seguit, somriu. El resultat és formidable i regenerador.\nLa paciència, aquella capacitat que tenim els humans i que ens ajuda a suportar situacions de complexitat, també ens pot arribar a treure el somriure. Procurem doncs ser una mica més pacients –malgrat costi- i recuperem la gestualitat positiva als nostres llavis.\nI si mai et falta un motiu per somriure, posa-li música. Les notes tenen la màgia d’apoderar-se de nosaltres i captivar-nos.\nEl somriure és un signe de felicitat cap a nosaltres i cap als altres. Treballem-lo i, sobretot, gaudim-lo. No siguem escassos amb el somriure!\n'L'entrevista'. Benet Salellas, CUPby Albert Brosa / febrer 9, 2017\n'L'entrevista'. Jordi Montero, neuròlegby Albert Brosa / abril 11, 2017